સીબીઆઈ ડિરેક્ટર આલોક વર્મા સીવીસી કેવી ચૌધરીની અધ્યક્ષતા વાળી સમિતિ સમક્ષ શુક્રવારે હાજર થયા હતા અને સીબીઆઈ સ્પેશિયલ ડિરેક્ટર રાકેશ અસ્થાના દ્વારા તેમના પર લગાવવામાં આવેલા આરોપોને નકાર્યા હતા. તેના અમુક કલાકો પછી અસ્થાના પણ શુક્રવારે સીવીસી કાર્યાલય પહોંચ્યા હતાં. જોકે આ દરમિયાન તેમની કોઈ અગ્રણી અધિકારી સાથે મુલાકાત નહતી થઈ. સીવીસી સૂત્રોના જણાવ્યા પ્રમાણે અસ્થાના સાંજે પોણા પાંચ વાગે કાર્યાલય પહોંચ્યા હતા અને 10 મિનિટ રોકાયા હતા. તેમણે મુલાકાત માટે પહેલેથી સમય લીધો ન હોવાથી તેમની કોઈ અગ્રણી અધિકારી સાથે મુલાકાત થઈ નહતી. અધિકારીઓએ જણાવ્યું કે, અસ્થાના સીવીસીની ટીમના ભસીન અને શરદ કુમારની સભ્યતા વાળી સમિતિ સામે હાજર થઈને વર્માએ અસ્થાના પર લગાવવામાં આવેલા દરેક આરોપોને નકાર્યા હતા. આ સમયે નિવૃત જસ્ટીસ એ.કે. પટનાયક પણ હાજર હતાં. કારણકે સુપ્રીમ કોર્ટે તેમને આ કેસની તપાસ કેવી રીતે થાય છે તે ધ્યાન રાખવાની જવાબદારી સોંપી છે.